ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 7 /2555เรื่อง สถาบันจัดอันดับความน่าเชื่อถือที่ได้รับความเห็นชอบ ให้จัดอันดับความน่าเชื่อถือสําหรับตราสารที่อยู่ภายใต้บังคับ เกี่ยวกับการออกและเสนอขาย และเกี่ยวกับ การลงทุนของกองทุน\_\_\_\_\_\_\_\_\_\_\_\_\_\_\_\_\_\_\_\_\_โดยที่ประกาศคณะกรรมการกํากับตลาดทุนที่เกี่ยวกับการออกและเสนอขายหลักทรัพย์กําหนดให้มีการจัดอันดับความน่าเชื่อถือสําหรับตราสารตามประกาศดังกล่าวโดยสถาบันจัดอันดับความน่าเชื่อถือที่ได้รับความเห็นชอบจากสํานักงาน รวมทั้งตามประกาศที่เกี่ยวกับการลงทุนของกองทุนรวมและกองทุนส่วนบุคคลที่กําหนดหลักเกณฑ์การลงทุนในตราสารที่ได้รับการจัดอันดับความน่าเชื่อถือโดยสถาบันจัดอันดับความน่าเชื่อถือที่สํานักงานให้ความเห็นชอบ สํานักงานจึงออกข้อกําหนดในการให้ความเห็นชอบไว้ดังต่อไปนี้ ข้อ ๑ ให้สถาบันจัดอันดับความน่าเชื่อถือดังต่อไปนี้ เป็นสถาบันจัดอันดับความน่าเชื่อถือที่สํานักงานให้ความเห็นชอบในการจัดอันดับความน่าเชื่อถือตราสารหรือกิจการที่เกี่ยวกับการออกและเสนอขายตามประกาศคณะกรรมการกํากับตลาดทุน และตราสารที่หลักเกณฑ์เกี่ยวกับการลงทุนของกองทุนรวมและกองทุนส่วนบุคคลกําหนดเงื่อนไขให้มีการจัดอันดับความน่าเชื่อถือ(1) สถาบันจัดอันดับความน่าเชื่อถือที่จัดตั้งขึ้นตามกฎหมายไทยและได้รับความเห็นชอบจากสํานักงานตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดให้การประกอบธุรกิจของสถาบันจัดอันดับความน่าเชื่อถือไม่เป็นการประกอบธุรกิจหลักทรัพย์ประเภทการเป็นที่ปรึกษาการลงทุน(2) สถาบันจัดอันดับความน่าเชื่อถือที่จัดตั้งขึ้นตามกฎหมายต่างประเทศซึ่งมีรายชื่อดังต่อไปนี้ (ก) Standard & Poor’s (ข) Moody’s (ค) Fitch Ratings (ง) Rating and Investment Information, Inc.ในกรณีที่เป็นการจัดอันดับความน่าเชื่อถือตราสารหรือกิจการที่เกี่ยวกับการออกและเสนอขายตามประกาศคณะกรรมการกํากับตลาดทุน สถาบันจัดอันดับความน่าเชื่อถือตามวรรคหนึ่งต้องจัดอันดับความน่าเชื่อถือภายใต้ขอบเขตที่กําหนดไว้ในข้อ 6(1) และ (2) แห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดให้การประกอบธุรกิจของสถาบันจัดอันดับความน่าเชื่อถือไม่เป็นการประกอบธุรกิจหลักทรัพย์ประเภทการเป็นที่ปรึกษาการลงทุนด้วยข้อ ๒ ในกรณีที่สถาบันจัดอันดับความน่าเชื่อถือที่จัดตั้งขึ้นตามกฎหมายต่างประเทศตามข้อ 1(2) จัดอันดับความน่าเชื่อถือตราสารหรือกิจการที่เกี่ยวข้องกับการออกและเสนอขายตราสารซึ่งเสนอขายในประเทศไทย สถาบันจัดอันดับความน่าเชื่อถือดังกล่าวต้องปฏิบัติให้เป็นไปตามหลักเกณฑ์ดังต่อไปนี้(1) ในกรณีที่เป็นการจัดอันดับความน่าเชื่อถือตราสารที่มีโครงสร้างซับซ้อน (structured finance product) ต้องใช้สัญลักษณ์ที่แตกต่างจากสัญลักษณ์ที่ใช้ในการจัดอันดับความน่าเชื่อถือตราสารหนี้ทั่วไป พร้อมทั้งอธิบายความหมายของสัญลักษณ์ดังกล่าวไว้อย่างชัดเจนและเปิดเผยให้ผู้ลงทุนทราบด้วย(2) ในกรณีที่เป็นการจัดอันดับความน่าเชื่อถือโดยไม่ได้รับการว่าจ้างจากผู้ออกตราสาร (unsolicited rating) และมีการเผยแพร่การจัดอันดับความน่าเชื่อถือดังกล่าวเป็นภาษาไทยต้องปฏิบัติให้เป็นไปตามหลักเกณฑ์ดังนี้ (ก) กําหนดนโยบายและวิธีปฏิบัติในการจัดอันดับความน่าเชื่อถือในกรณีดังกล่าวไว้อย่างชัดเจน (ข) ในการเผยแพร่ผลการจัดอันดับความน่าเชื่อถือต่อประชาชนทุกครั้ง ให้เปิดเผยข้อมูลดังนี้อย่างถูกต้องครบถ้วน1. การจัดอันดับความน่าเชื่อถือไม่ได้รับการว่าจ้างจากผู้ออกตราสารและผู้ออกตราสารมีส่วนร่วมในการให้ข้อมูลเพื่อใช้ในการจัดอันดับความน่าเชื่อถือหรือไม่2. แหล่งข้อมูลที่ใช้ในการจัดอันดับความน่าเชื่อถือข้อ ๓ สํานักงานอาจเปลี่ยนแปลงการให้ความเห็นชอบตามข้อ 1(2) ได้ หากสถาบันจัดอันดับความน่าเชื่อถือรายใดขาดความเหมาะสมหรือความน่าเชื่อถือในการประกอบธุรกิจการจัดอันดับความน่าเชื่อถือ หรือไม่ดําเนินการให้เป็นไปตามหลักปฏิบัติในการประกอบธุรกิจการจัดอันดับความน่าเชื่อถือที่กําหนดโดย International Organization of Securities Commissions (IOSCO) หรือไม่ปฏิบัติให้เป็นไปตามหลักเกณฑ์ที่กําหนดในข้อ 2ข้อ ๔ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2555 เป็นต้นไป เว้นแต่ข้อ 2 ให้ใช้บังคับตั้งแต่วันที่ 1 พฤษภาคม พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์